Ordo Sancti Augustini

Ordo Sancti Augustini  (sigla: OSA), est ordo religiosus ecclesiae Catholicae Romanae. Sicut alii ordines Augustiniani regulam Sancti Augustini sequitur. Ordo Sancti Augustini Medio Aevo exeunte magnitudine quartus ordinum mendicantium erat - post Franciscanos, Dominicanos et Carmelitas. Vestitus ordinis est habitus niger cum cingulo e corio facto et cucullo nigro.

Antea Ordo Eremitarum Sancti Augustini (OESA) appellabatur, ab anno 1963 autem simpliciter Ordo Sancti Augustini (OSA): Papa Ioannes XXIII cognomen "eremita" deleri iussit, cum vita eremitica iam mox post ordinem conditum exstincta sit.

E reformationibus Ordinis Eremitarum Sancti Augustini altera dimidia parte saeculi XVI factis Ordo Augustinianorum Recollectorum et Ordo Augustiniensium Discalceatorum orti sunt.

 Augustiniani noti 
 Nicolaus de Luna (†1371), theologus
 Eugenius IV (1383–1447), Papa
 Maphaeus Vegius (1407–1458), humanista et poeta Latinus
 Martinus Lutherus (1483–1546), Reformator et interpres
 Gregorius Mendel (1822–1884), scientificus
 Leo XIV (* 1955), pontifex maximus

 Militia Sancti Iacobi, ordo sequens Regulam Sancti Augustini
 Index monasteriorum

 Nexus externus 

 abbreviationes ecclesiae catholicae Romanae (Germanice editum cum verbis Latinis)
 REGULA SANCTI PATRIS NOSTRI AUGUSTINI

Categoria:Ordines mendicantes
Categoria:Ordines Augustiniani